rejauldu/bengali-wikipedia huggingface dataset:
তীক্ষ্ণলেজা চেওয়া (বৈজ্ঞানিক নাম: Pseudapocryptes elongatus) (ইংরেজি: Pointed-tailed Goby) হচ্ছে Gobiidae পরিবারের Pseudapocryptes গণের একটি স্বাদুপানির মাছ।  বর্ণনা তীক্ষ্ণলেজা চেওয়া মাছ দেখতে লম্বা, সামনের দিক চোঙাকৃতির; তবে পিছনের অংশ চাপা। মাছের দেহের উপরের দিকে সবুজাভ ও অসংখ্য ছােট ছােট বাদামী দাগযুক্ত। নিচের দিক থেকে অনেকগুলি তির্যক কালাে ডােরা নিচের দিকে নামানো। দ্বিতীয় পৃষ্ঠপাখনা এবং পুচ্ছপাখনায় কয়েকসারি দাগ থাকে। পুচ্ছপাখনার গােড়ার উপরের অংশে একটি চিহ্ন থাকে।  বিস্তৃতি এই মাছ বাংলাদেশ, ভারত, চীন, ইন্দোনেশিয়া, কম্বোডিয়া, জাপান, মালয়েশিয়া, সিঙ্গাপুর, হাইতি, তাইওয়ান, থাইল্যান্ড এবং ভিয়েতনাম পর্যন্ত বিস্তৃত।  আবাসস্থল তীক্ষ্ণলেজা চেওয়া প্রজাতিকে তলদেশবাসী মাছ বলা হয়; স্বাদু ও লােনা উভয় পানিতে এদের অভিপ্রায়ন ঘটে, আবার এরা বায়ুশ্বাসী প্রাণী। এই মাছ মােহনা ও নদীর কিনারায় অর্থাৎ কর্দমাক্ত ভূমিতে, যেখানে জোয়ার-ভাটার প্রভাব থাকে সেখানে পাওয়া যায়। গােবি মাছের মতােই এরা সাধারণত তলদেশে বিশ্রাম নেয়, মাঝে মাঝে শ্রোণীপাখনায় ভর করে বসে থাকে। আবার দ্রুত এক স্থান থেকে অন্য স্থানে চলাচল করে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।   মন্তব্য বাংলাদেশের চাঁদপুরের নিকট মেঘনা নদী থেকে সর্ব্বোচ্চ ২১ সেমি দৈর্ঘ্যের মাছ পাওয়া গিয়েছিল। এই মাছ পানি থেকে কয়েক গজ দূরে কাদায় মোচ্ছানোর ভঙ্গিতে চলে। ভারতে এই প্রজাতির ক্রোমোজমের সংখ্যা ৩৮ পাওয়া গিয়েছে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:চীনের মাছ বিষয়শ্রেণী:ইন্দোনেশিয়ার মাছ বিষয়শ্রেণী:কম্বোডিয়ার মাছ বিষয়শ্রেণী:জাপানের মাছ বিষয়শ্রেণী:মালয়েশিয়ার মাছ বিষয়শ্রেণী:সিঙ্গাপুরের মাছ বিষয়শ্রেণী:হাইতির মাছ বিষয়শ্রেণী:তাইওয়ানের মাছ বিষয়শ্রেণী:থাইল্যান্ডের মাছ বিষয়শ্রেণী:ভিয়েতনামের মাছ
জিও হল একটি ভারতীয় মোবাইল নেটওয়ার্ক পরিষেবা প্রদানকারী সংস্থা। রিলায়েন্স ইন্ডাস্ট্রিজের মালিকানাধীন এবং এর সদর দপ্তর  মহারাষ্ট্রের নবি মুম্বই শহরে। এটি দেশের ২২ টি টেলিকম অঞ্চল জুড়ে একটি জাতীয় এলটিই নেটওয়ার্ক পরিচালনা করে। জিও ২জি বা ৩জি পরিষেবা প্রদান করে না এবং এর পরিবর্তে তারা নেটওয়ার্কের ভয়েস সার্ভিস প্রদানের জন্য এলটিই- প্রযুক্তি ব্যবহার করে।   ২৭ শে ডিসেম্বর ২০১৫ অংশীদার ও কর্মচারীদের জন্য বিটা সহ, (রিলায়েন্স ইন্ডাস্ট্রিজের প্রতিষ্ঠাতা ধীরুভাই আম্বানী- এর ৮৩ তম জন্মদিনের প্রাক্কালে), এবং ৫ সেপ্টেম্বর, ২০১৫ তারিখে সর্বজনীনভাবে জিও পরিষেবা চালু করা হয়। এখন দেশের ৯০ শতাংশ মানুষ জিও ব্যবহার করছে  ইতিহাস  thumb| নবি মুম্বাই শহরে আরসিপি ভবনে জিও- এর সদর দফতর  জুন ২০১০ সালে, রিলায়েন্স ইন্ডাস্ট্রিজ (আরআইএল) ₹ ৪,৮০০ কোটি মার্কিন ডলার (৭৪০ মিলিয়ন মার্কিন ডলার) দিয়ে ইনফোটেল ব্রডব্যান্ড সার্ভিসেস লিমিটেড (আইবিএসএল) এ ৯৬% শেয়ার কিনেছিল। তালিকাভুক্ত না থাকলেও আইবিএসএল একমাত্র কোম্পানি ছিল যা ৪ জি নিলামে ভারতে ২২ টি সার্কেলে ব্রডব্যান্ড স্পেকট্রাম জিতেছিল।  পরবর্তীতে তা রিলায়েন্সের টেলিকম সাবসিডিয়ারি হিসাবে অব্যাহত রাখা হয়, জানুয়ারি ২০১৩ সালে ইনফোটেল ব্রডব্যান্ড সার্ভিসেস লিমিটেডের নাম রিলায়েন্স জিও ইনফোকমম লিমিটেড (আরজেআইএল) নামে নামকরণ করা হয়। .  ২০১১ সালের জুন মাসে, জিও ঘোষণা দেয় যে এটি ২০১৫ এর শেষ নাগাদ সারা দেশে তার পরিষেবা শুরু করবে।  যাইহোক, চার মাস পর অক্টোবরে সংস্থার মুখপাত্ররা একটি সাংবাদিক সম্মেলন বলে যে এই পরিষেবার উদ্ভোদন ২০১৬-২০১৭ অর্থবছরের প্রথম ত্রৈমাসিক পর্যন্ত মুলতুবি করা হয়।   পরে জুলাই মাসে সুপ্রিম কোর্টে একটি এনজিও কর্তৃক কেন্দ্রীয় জনস্বার্থ মামলা দায়ের করা একটি পিআইএল নিবন্ধিত হয়, যিনি প্রশান্ত ভূষণের মাধ্যমে ভারত সরকার কর্তৃক জিও'র জন্য সারা-ভারতে লাইসেন্স প্রদানের বিরোধীতা করে। পিআইএল এও অভিযোগ করে যে জিওকে তার ৪ জি ডেটা পরিষেবা সহ ভয়েস টেলিফোনি প্রদান করার অনুমতি দেওয়া হয়েছিল, যার ফলে মাত্র ১৬৫.৮ কোটি টাকা (US $ ২৫ মিলিয়ন) এর অতিরিক্ত ফি পরিশোধ করে, যা অবাধ ও অযৌক্তিক ছিল এবং যার ফলে ₹২,২৮৪.২ ($ ৩৫০ মিলিয়ন মার্কিন ডলার) কোটি টার ক্ষতি হয়।   ভারতীয় টেলিযোগাযোগ বিভাগ (ডিওটি) অবশ্য, সিএজি এর সব দাবি অস্বীকার করে। তার বিবৃতিতে, ডট টী বর্ণিত যে ৩জি এবং বিডব্লিউএ স্পেকট্রামের নিয়মগুলি বিডব্লিউএ উইনারদের ভয়েস টেলিফোনি প্রদানের জন্য সীমিত করেনি। ফলস্বরূপ, পিআইএল প্রত্যাহার করা হয়, এবং অভিযোগ বরখাস্ত করা হয়।  বিটা লঞ্চ  তথ্যসূত্র  বহিঃসংযোগ       বিষয়শ্রেণী:মুম্বই ভিত্তিক কোম্পানি বিষয়শ্রেণী:ভারতের টেলিযোগাযোগ কোম্পানি বিষয়শ্রেণী:ওপেনকর্পোরেটসের জোট বিষয়শ্রেণী:২০০৭-এ প্রতিষ্ঠিত ভারতীয় কোম্পানি বিষয়শ্রেণী:ভারতের মোবাইল ফোন কোম্পানি বিষয়শ্রেণী:ভারতীয় মার্কা
ভিয়োলেট রিনি এলিজাবেথ বাশেল জাবো (২৬ জুন, ১৯২১ - ৫ ফেব্রুয়ারি, ১৯৪৫) ছিলেন দ্বিতীয় বিশ্বযুদ্ধের সময়কার ফ্রেন্স-ব্রিটিশ গুপ্তচর।   প্রারম্ভিক জীবন ও বিবাহ  ভিয়োলেট জাবো ২৬ জুন, ১৯২১ সালে প্যারিসে জন্মগ্রহণ করেন। তার বাবা ছিলেন একজন ব্রিটিশ ট্যাক্সি চালক এবং মা ছিলেন ফ্রেঞ্চ। প্রথম বিশ্বযুদ্ধের সময় তাদের দুজনের সাক্ষাত হয়েছিল। ভিয়োলেট তার বাবা মায়ের দ্বিতীয় সন্তান। এগারো বছর বয়সে তার পরিবার প্যারিস থেকে লন্ডনে চলে যায়। সেখানে তিনি ব্রিক্সটন সেকেন্ডারি বিদ্যালয়ে ভর্তি হন। চৌদ্দ বছর বয়সে ভিয়োলেট বিদ্যালয় ত্যাগ করেন এবং ব্রিক্সটনে একটি হেয়ার ড্রেসার সেন্টারে সহকারী হিসেবে কাজ নেন। এরপর তিনি অক্সফোর্ডের স্ট্রিট শাখায় তিনি ওয়েলওর্থের একটি ডিপার্টমেন্টের বিক্রয় সহকারী হিসেবে কাজ করেন।  ১৯৪০ সালে লন্ডনে তার সাথে হাঙ্গেরিয়ান বংশোদ্ভুত ফ্রাঞ্চ সেনাবাহিনীর অফিসার অ্যাতানি জাবোর সাথে সাক্ষাত হয়। অ্যাতানির সাথে ৪২ দিন প্রেম করার পর ১৯৪০ সালের ২১ আগস্ট তার বিয়ে করেন। বিয়ের সময় ভিয়োলেটের বয়স ছিল ১৯ বছর এবং অ্যাতানির বয়স ছিল ৩১ বছর। বিয়ের পরের বছরই অ্যাতানিকে উত্তর আফ্রিকা পাঠানো হয় “এল অ্যালাম্যাইনের” যুদ্ধে অংশ নেওয়ার জন্য। ৮ জুন, ১৯৪২ সালে তাদের একমাত্র কন্যা তানিয়ার জন্ম হয়।http://www.chgs.umn.edu/museum/exhibitions/ravensbruck/szabo.html এর কিছুদিন পর অক্টোবর, ১৯৪২ সালে তার স্বামী অ্যাতানি “এল অ্যালাম্যাইনে” জার্মানিদের বিরুদ্ধে যুদ্ধে কাধেঁ চোট পেয়ে মৃত্যুবরণ করেন। অ্যাতানি মৃত্যুর আগে তার মেয়ে তানিয়াকে দেখে যেতে পারেননি। তার স্বামীর মৃত্যুই তাকে যুদ্ধে অংশ নিতে প্রেরণা যুগিয়েছিল। ১৯৪১ সালে তিনি আগে থেকেই অক্সিলারি টেরিটোরিয়াল সার্ভিসের সদস্য ছিলেন এবং এরপর তিনি “বিশেষ অপারেশন এক্সিকিউটিভে” যোগ দেন।   তথ্যসূত্র  গ্রন্থপঞ্জি  Minney, R. J. (1956) Carve her Name with Pride: the Story of Violette Szabo. London: Newnes  Ottaway, Susan (2003) Violette Szabo: The Life That I Have. Pen & Sword Books   Szabó, Tania (2007) Young Brave and Beautiful: the Missions of Special Operations Executive Agent, Lieutenant Violette Szabó, George Cross, Croix de Guerre avec Etoile de bronze, St Helier: distributed by Tania Szabó , . 496 pp, index, bibliography, plus 30 pages of illustrations.  পদটিকা   বহিঃসংযোগ    Violette Szabó GC site  built by Tania Szabo, the daughter of Violette  Violette Szabo Museum  Violette Szabo GC Museum   Special Operations Executive Agents in France - Nigel Perrin's profile of Violette Szabo   Special Forces Roll Of Honour website  Les Fernandez - Daily Telegraph obituary of the man who trained Violette Szabo  বিষয়শ্রেণী:১৯২১-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:নারী গুপ্তচর বিষয়শ্রেণী:দ্বিতীয় বিশ্বযুদ্ধের সময়কার নারী গুপ্তচর বিষয়শ্রেণী:ব্রিটিশ গুপ্তচর বিষয়শ্রেণী:২০শ শতাব্দীর ফরাসি নারী
জাঙ্গিপাড়া (বিধানসভা কেন্দ্র) ভারতের পশ্চিমবঙ্গ রাজ্যের  হুগলি জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে ১৯৫ নং জাঙ্গিপাড়া বিধানসভা কেন্দ্রটি জাঙ্গিপাড়া সিডি ব্লক এবং আইন্যা, হরিপুর, মসাট, শিয়াখেলা গ্রামপঞ্চায়েতগুলি চণ্ডীতলা-১ সিডি ব্লকের অন্তর্গত।  জাঙ্গিপাড়া বিধানসভা কেন্দ্রটি ২৭ নং  শ্রীরামপুর লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল১৯৫৭জাঙ্গিপাড়াবিশ্বনাথ সাহাভারতীয় জাতীয় কংগ্রেসকানাই দেভারতীয় জাতীয় কংগ্রেস১৯৬২বিশ্বনাথ সাহাভারতীয় জাতীয় কংগ্রেস১৯৬৭মনীন্দ্রনাথ জানাভারতের কমিউনিস্ট পার্টি (মার্কসবাদী)১৯৬৯মনীন্দ্রনাথ জানাভারতের কমিউনিস্ট পার্টি (মার্কসবাদী)১৯৭১মনীন্দ্রনাথ জানাভারতের কমিউনিস্ট পার্টি (মার্কসবাদী)১৯৭২গনেশ চন্দ্র হাটুইভারতীয় জাতীয় কংগ্রেস১৯৭৭গনেশ চন্দ্র হাটুইভারতীয় জাতীয় কংগ্রেস১৯৮২গণেশ চন্দ্র হাটুইভারতীয় জাতীয় কংগ্রেস১৯৮৭দ্বীপেন মুখার্জীভারতীয় জাতীয় কংগ্রেস১৯৯১মনীন্দ্রনাথ জানাভারতের কমিউনিস্ট পার্টি (মার্কসবাদী) ১৯৯৬ইভা দেভারতের কমিউনিস্ট পার্টি (মার্কসবাদী)২০০১ইভা দেভারতের কমিউনিস্ট পার্টি (মার্কসবাদী) ২০০৬প্রফেসার সুদর্শন রায় চৌধুরী ভারতের কমিউনিস্ট পার্টি (মার্কসবাদী)২০১১শ্রেহাশিষ চক্রবর্তী সর্বভারতীয় তৃণমূল কংগ্রেস  নির্বাচনী ফলাফল ২০১১             তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:হুগলি জেলার রাজনীতি
এক টুকরো চাঁদ একটি বাংলাভাষী রহস্যকাহিনী মূলক চলচ্চিত্র যার পরিচালক ছিলেন পিনাকী চৌধুরী। ২০০১ সালের এই ছবিটি সুনীল গঙ্গোপাধ্যায় রচিত কাকাবাবু সিরিজের উপন্যাস সন্তু ও এক টুকরো চাঁদ অবলম্বনে নির্মিত। ন্যাশনাল ফিল্ম ডেভেলপমেণ্ট কর্পোরেশন প্রযোজিত এই ছবিতে কাকাবাবু চরিত্রে অভিনয় করেন সব্যসাচী চক্রবর্তী।   কাহিনী  কলকাতা জাদুঘর থেকে একটি দামী জিনিস চুরি হয়ে যায়, জিনিসটি হল চাঁদ থেকে আনা একটি পাথরের টুকরো। এই ঘটনার সাথে ঘটনাচক্রে জড়িয়ে পড়ে সন্তু ও তার গল্পবাজ বন্ধু জোজো। অন্যদিকে কাকাবাবু ওরফে রাজা রায়চৌধুরীর কাছে কেন্দ্রীয় সরকারের গোয়েন্দা দপ্তরের আধিকারিক ও কাকাবাবুর বন্ধু নরেন্দ্র বর্মা আসেন একটি প্রস্তাব নিয়ে। ভারত সরকারের অতিথি আফ্রিকার একটি দেশ বুরুন্ডির রাষ্ট্রদূত সাইমন বুবুম্বাও নিখোঁজ হয়ে যান একই সাথে। বুবুম্বা আবার সেদেশের রাষ্ট্রপতির ভাই, সেই সূত্রে অত্যন্ত সম্মানিত অতিথি। কাকাবাবু তদন্ত শুরু করেন। রাঁচীর ক্ষমতাবান জমিদার ঠাকুর সিং এই অপহরনের ঘটনায় জড়িত আছে এমন সন্দেহে কাকাবাবু সেখানে যান। ইতোমধ্যে সাইমন বুবুম্বার মুক্তিপণ চেয়ে চিঠি আসলে কাকাবাবু নিজেই সেই টাকা দিতে যান সাহসে ভর করে। তিনি বুঝতে পারেন সাইমন বুবুম্বার অপহরণ আদতে কোনো অপহরণই নয়, যার পেছনে আছে বিরাট চক্রান্ত এবং তার সাথে জড়িত আছে চাঁদের পাথর চুরির রহস্য।   অভিনয়   সব্যসাচী চক্রবর্তী - কাকাবাবু  সোহম চক্রবর্তী - সন্তু  মৃনাল মুখোপাধ্যায় - সাইমন বুবুম্বা  বিশ্বজিৎ চক্রবর্তী  ভোলা তামাং  অরিজিত সেনগুপ্ত   তথ্যসূত্র    বহিঃসংযোগ     বিষয়শ্রেণী:২০০১-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০০-এর দশকের থ্রিলার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:পিনাকী চৌধুরী পরিচালিত চলচ্চিত্র বিষয়শ্রেণী:সুনীল গঙ্গোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র
.আইএস (ডট আইএস) হল আইসল্যান্ডের কান্ট্রি কোড টপ-লেভেল ডোমেইন (সিসিটিএলডি)। দেশের কোডটি Ísland শব্দের প্রথম দুটি অক্ষর থেকে উদ্ভূত হয়েছে, যা আইসল্যান্ডের আইসল্যান্ডীয় শব্দ। .আইএস ডোমেইন নিবন্ধন কোনো বিশেষ সীমাবদ্ধতা ছাড়াই সকল ব্যক্তি এবং কোম্পানির জন্য উন্মুক্ত।   তথ্যসূত্র   বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
দীনেশ কুমার মজুমদার ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। দীনেশকুমার মজুমদার ১৮৯৮ সালে ঢাকার বিক্রমপুরের পাইকপাড়ায় জন্মগ্রহণ করেন। বাবা লাবণ্যময়ী ও মা যোগেশ মজুমদার। তিনি ১৯১৪ সালে ঢাকা ন্যাশনাল স্কুল থেকে ম্যাট্রিক পাস করেন। স্কুল জীবনে সাহসী দেশপ্রেমিক দীনেশ ঢাকায় অনুশীলন সমিতিতে যোগ দেন।  বিপ্লবী তৎপরতা দীনেশ অসহযোগ আন্দোলনেও অংশ নিয়েছিলেন এবং বন্দীদশা এড়ানোর জন্য বিপ্লবী কর্মকাণ্ড সংগঠিত করার জন্য ব্রিটিশ নিয়ন্ত্রিত বাংলায় ক্রমাগত তার আস্তানা পরিবর্তন করেছিলেন। ১৯২৬ সালে কোচবিহার রাজ্য পুলিশ তাঁকে সন্দেহ করে এবং পরবর্তীকালে জলপাইগুড়ি পুলিশের হাতে ধরা পড়ে। দীর্ঘ জিজ্ঞাসাবাদ শেষে তাকে দ্রুত জেলা ছাড়ার নির্দেশ দেওয়া হয়।  রাজনৈতিক কাজ ১৯৩০ সালে জলপাইগুড়িতে তাঁকে আবার গ্রেফতার করে ১১ মাসের কারাদণ্ড দেওয়া হয়। দুর্ব্যবহারের প্রতিবাদে তিনি ১২ দিন অনশন শুরু করেন। ফলে তাকে বহরমপুর বিশেষ কারাগারে স্থানান্তর করা হয়, যেখানে তিনি নির্মম নির্যাতন সহ্য করেন। ১৯৩১ সালে মুক্তি পাওয়ার পর জেলা প্রশাসক তাঁকে অবিলম্বে জলপাইগুড়ি ত্যাগ করার নোটিশ দেন। ১৯৩২ সালে ক্যাস্টেল (বিভাগীয় কমিশনার, ঢাকা) ও বোর্নিও (সার্জেন্ট-ইন্সপেক্টর, ঢাকা) হত্যা মামলা, দুর্নো (জেলা ম্যাজিস্ট্রেট, ঢাকা) হত্যা মামলা এবং বাংলাবাজারের (ঢাকা) রাজনৈতিক ডাকাতি মামলায় তিনি গ্রেফতার হন। ব্রিটিশ পুলিশ তাকে মৃত্যুদণ্ডের জন্য দোষী সাব্যস্ত করার জন্য সর্বাত্মক প্রচেষ্টা করেছিল, কিন্তু তিনি অল্পের জন্য ফাঁসির মঞ্চ থেকে রক্ষা পেয়েছিলেন এবং চার বছরের সশ্রম কারাদণ্ড পেয়েছিলেন। ১৯৩৬ সালে আন্তঃপ্রাদেশিক মামলায় (পি.সি-৩) কলকাতা পুলিশ তাঁকে গ্রেফতার করে আন্দামান সেলুলার জেলে পাঠিয়ে দেয়।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯২।  পরবর্তী জীবন পরে তিনি ১২, দ্বারকানাথ রোডে বসবাস করেন। নেতাজির বড় ভাই শরৎচন্দ্র বসু ১৯৪৭ সালের ১৫ আগস্ট ভারতের প্রথম স্বাধীনতা দিবস উদযাপনের সকালের শোভাযাত্রায় অংশ নেওয়ার জন্য মজুমদারকে আমন্ত্রণ জানান। ঢাকার দীনেশ কুমার মজুমদারকে ১৯৭২ সালের ১৫ আগস্ট স্বাধীনতা সংগ্রামে তাঁর আত্মত্যাগ ও অবদানের জন্য ভারত সরকার কর্তৃক তাম্রপত্রে ভূষিত করা হয়।  ১৯৭৮ সালের ৪ জুন কলকাতার এনআরএস হাসপাতালে দীনেশের দেহাবসান ঘটে।  তথ্যসূত্র  বিষয়শ্রেণী:যুগান্তর দল বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় বিপ্লবী বিষয়শ্রেণী:ঢাকার বিপ্লবী
উকওয়া () ভারতের মধ্য প্রদেশ রাজ্যের বালঘাট জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০৮ মিটার (১৯৯৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে উকওয়া শহরের জনসংখ্যা হল ৭১০৮ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে উকওয়া এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
ডঃ শেখ গোলাম মকসুদ হিলালী (৩০ নভেম্বর ১৯০০ - ১৭ ডিসেম্বর ১৯৬১) হলেন একজন সাহিত্যিক, শিক্ষাবিদ ও ভাষাবিদ। বাংলা, ইংরেজি, আরবি, ফারসিসহ প্রায় ১৮টি ভাষায় তিনি ব্যুৎপন্ন ছিলেন।   জন্ম ও পারিবারিক পরিচিতি  মকসুদ ১৯০০ সালের ৩০ নভেম্বর তৎকালীন ব্রিটিশ ভারতের বেঙ্গল প্রেসিডেন্সির সিরাজগঞ্জের ফুলবাড়িতে জন্মগ্রহণ করেন।   শিক্ষাজীবন  হিলালী কলকাতা বিশ্ববিদ্যালয় থেকে ১৯২৪ সালে ফারসিতে ও ১৯৩২ সালে আরবিতে এমএ এবং ১৯২৭ সালে আইন বিষয়ে সম্মান ডিগ্রি অর্জন করেন। ১৯৪৯ সালে তিনি ‘ইরান ও ইসলাম: তাদের পারস্পরিক প্রভাব’ সম্পর্কিত গবেষণার জন্যে ডিফিল ডিগ্রি লাভ করেন।   কর্মজীবন  গোলাম মকসুদ  টাঙ্গাইল জেলার করটিয়া কলেজে ফারসি ভাষার অধ্যাপক (১৯২৬) হিসেবে কর্মজীবন শুরু করেন; পরে তিনি বিভিন্ন সময়ে কৃষ্ণনগর কলজ, কলকাতার  প্রেসিডেন্সি কলেজ,  চট্টগ্রাম কলেজ ও রাজশাহী কলেজে অধ্যাপনা করেন। মাঝে দু বছর (১৯২৮-১৯৩০) তিনি পাবনা জজ কোর্টে ওকালতি করেন। ১৯৪০-৪১ সালে তিনি  চট্টগ্রাম বিভাগীয় স্কুলসমূহের সহকারী পরিদর্শকের দায়িত্বও পালন করেন।   বরেন্দ্র গবেষণা জাদুঘর প্রতিষ্ঠায় তার বিশেষ অবদান রয়েছে রাজশাহী কলেজে অধ্যাপনাকালে তিনি রাজশাহী বরেন্দ্র গবেষণা জাদুঘরের (১৯৫৭) কিউরেটর হিসেবে কাজ করেন। ১৯৫৭ সালের ৩০ নভেম্বর সরকারি চাকরি থেকে অবসর গ্রহণ করার পর তিনি সিরাজগঞ্জ কলেজের অধ্যক্ষ (১৯৫৭-১৯৫৮) ও বাংলা একাডেমীর গবেষণাধ্যক্ষের (১৯৫৯) দায়িত্ব পালন করেন। বাংলা, ইংরেজি, আরবি, ফারসিসহ প্রায় ১৮টি ভাষায় তিনি ব্যুৎপন্ন ছিলেন।   রচনাবলী   ইংরেজি ও বাংলা ভাষায় রচিত তার উল্লেখযোগ্য গ্রন্থগুলো হলো:   হালিদা হানুম (১৯৩৩),  A Manual of Persian Grammar (১৯৩৪),  আল বেরুণী (১৯৩৭),  Islamic Attitude Towards Non-Muslims (১৯৫২),  হজরতের জীবননীতি (১৯৬৫),  Perso-Arabic Elements in Bengali (১৯৬৭) ও  Iran and Islam: Their Reciprocal Influence (গবেষণা প্রতিবেদন)।  সম্প্রতি  বাংলা একাডেমী থেকে "হিলালী রচনাবলী" (২ খণ্ডে সমাপ্ত) প্রকাশিত হয়েছে।  মৃত্যু  তিনি ১৯৬১ সালের ১৭ ডিসেম্বর মৃত্যুবরণ করেন।   আরও দেখুন   বরেন্দ্র গবেষণা জাদুঘর।   তথ্যসূত্র    বহিঃসংযোগ   হিলালী, গোলাম মকসুদ - বাংলাপিডিয়া  সাইটে।  বিষয়শ্রেণী:১৯০০-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:বাংলাদেশী শিক্ষাবিদ
কুশমন্ডি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৩৭ নং কুশমন্ডি (এসসি) বিধানসভা কেন্দ্রটি  কুশমন্ডি সমষ্টি উন্নয়ন ব্লক এবং বেলবাড়ি-২, জাহাঙ্গীরপুর এবং সুকদেবপুর গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।  কুশমন্ডি বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬২কুশমন্ডিখলিল সায়েদভারতের কমিউনিস্ট পার্টি১৯৬৭যতীন্দ্র মোহন রায়ভারতীয় জাতীয় কংগ্রেস১৯৬৯যতীন্দ্র মোহন রায়ভারতীয় জাতীয় কংগ্রেস১৯৭১যতীন্দ্র মোহন রায়ভারতীয় জাতীয় কংগ্রেস১৯৭২যতীন্দ্র মোহন রায়ভারতীয় জাতীয় কংগ্রেস১৯৭৭ধীরেন্দ্রনাথ সরকারভারতীয় জাতীয় কংগ্রেস১৯৮২ধীরেন্দ্রনাথ সরকারভারতীয় জাতীয় কংগ্রেস১৯৮৭নর্মদা চন্দ্র রায়বিপ্লবী সমাজতন্ত্রী দল১৯৯১নর্মদা চন্দ্র রায়বিপ্লবী সমাজতন্ত্রী দল১৯৯৬নর্মদা চন্দ্র রায়বিপ্লবী সমাজতন্ত্রী দল২০০১নর্মদা চন্দ্র রায়বিপ্লবী সমাজতন্ত্রী দল২০০৬নর্মদা চন্দ্র রায়বিপ্লবী সমাজতন্ত্রী দল২০১১নর্মদা চন্দ্র রায়বিপ্লবী সমাজতন্ত্রী দল  নির্বাচনী ফলাফল ২০১৬ ২০১৬ সালের নির্বাচনে, আরএসপি'র নর্মদা চন্দ্র রায় তৃণমূল কংগ্রেসের রেখা রায়কে পরাজিত করেন।  ২০১১ ২০১১ সালের নির্বাচনে, আরএসপি'র নর্মদা চন্দ্র রায় কংগ্রেসের পার্থসারথি সরকারকে পরাজিত করেন।  ১৯৭৭-২০০৬ ২০০৬, ২০০১, ১৯৯৬, ১৯৯১ এবং ১৯৮৭ রাজ্যের বিধানসভা নির্বাচনে, আরএসপি'র নর্মদা চন্দ্র রায় ৩৭ নং কুশমন্ডি (এসসি) বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী কংগ্রেসের রাজীব লোচন  সরকার, তৃণমূল কংগ্রেসের জিতেন্দ্রনাথ সরকার, কংগ্রেসের কৃষ্ণচন্দ্র সরকার, কংগ্রেসের জিতেন্দ্রনাথ সরকার এবং কংগ্রেসের ধীরেন্দ্রনাথ সরকারকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮২ সালে কংগ্রেসের ধীরেন্দ্রনাথ সরকার আরএসপি'র নর্মদা চন্দ্র রায়কে পরাজিত করেন এবং ১৯৭৭ সালে আরএসপি'র জগেন্দ্রনাথ রায়কে পরাজিত করেন।  ১৯৬২-১৯৭২ ১৯৭২ , ১৯৭১ , ১৯৬৯  এবং ১৯৬৭ সালে  কংগ্রেসের জিতেন্দ্র মোহন রায়   জয়ী হন। সিপিআই এর খলিল সায়েদ ১৯৬২ সালে জয়ী হন।  এই আসনটি আগে বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ দিনাজপুর জেলার রাজনীতি
মিল এমআই -১৭ রাশিয়ায় তৈরি দুই টার্বাইন যুক্ত পরিবহন হেলিকপ্টার। ১৯৭৫ সা‌লে এর ব্যবহার প্রচ‌লিত হয়। এটি রাশিয়ার কাজান এবং উলান-উদে কারখানায় তৈরি হয়। পরিবহন কা‌জে ব্যবহা‌রের সংস্করণ সহ এর গানশিপ সংস্করণও রয়েছে।   বৈশিষ্ঠ্যসমুহ   বৈমানিক :৩জন(পাইলট/কো-পাইলট/ফ্লাইট ইঞ্জিনিয়ার)  বহনক্ষমতা :৩২ জন সৈন্য অথবা ৪০০০কেজি  দৈর্ঘ্য :১৮.৪২ মিঃ(৬০ ফিট ৫ ইঞ্চি)  উচ্চতা :৪.৭৬ মিঃ(১৫ ফিট ৭ ইঞ্চি)  ওজন :৭১০০ কেজি  প্রধান রোটেরর ব্যাস :২১.৩৫২ মিঃ  শক্তির উৎস :২*কিলোমোভ টিভি৩-১১৭ভিএম টার্বোশ্যাফট  সর্বোচ্চ গতি :২৫০ কি.মি./ঘঃ,১৫৬ মাঃ/ঘঃ  পাল্লা :৯৫০ কি.মি.,৫৯৪ মাঃ   অস্ত্র বহন ক্ষমতা   ৬টি হার্ডপয়েন্টে  ১৫০০ কেজি ওজনের অস্ত্র যেমন বোমা, রকেট এবং কামান বহনে সক্ষম।  তথ্যসূত্র  বিষয়শ্রেণী:যুদ্ধ বিমান
কাজী নজরুল ইসলাম সরণি (পূর্বনাম ভিআইপি রোড) পশ্চিমবঙ্গের রাজধানী কলকাতা মহানগরীর একটি অত্যন্ত গুরুত্বপূর্ণ রাস্তা। বিশিষ্ট বাঙালি কবি কাজী নজরুল ইসলামের নামাঙ্কিত এই রাস্তাটি শহরের সঙ্গে নেতাজি সুভাষচন্দ্র বসু আন্তর্জাতিক বিমানবন্দরের সংযোগ রক্ষা করছে। উল্টোডাঙ্গা থেকে দমদমের নিকট যশোর রোড পর্যন্ত এই রাস্তাটি প্রসারিত। এর শেষপ্রান্তটি নেতাজি সুভাষচন্দ্র বসু আন্তর্জাতিক বিমানবন্দরের প্রবেশপথটি স্পর্শ করছে। সর্বদা দ্বিমুখী এই রাস্তাটির ধারে অবস্থিত উল্টোডাঙা, লেকটাউন, কৈখালি, বাগুইআটি, কেষ্টপুর ও তেঘড়িয়া।  বিষয়শ্রেণী:কলকাতার সড়ক বিষয়শ্রেণী:কাজী নজরুল ইসলামের নামাঙ্কিত স্মারক বিষয়শ্রেণী:কাজী নজরুল ইসলাম বিষয়শ্রেণী:পশ্চিমবঙ্গের সড়ক বিষয়শ্রেণী:উত্তর চব্বিশ পরগনা জেলা
ডা. ভাস্করানন্দ রায়চৌধুরী বা ভাস্কর  রায়চৌধুরী ( ২৭ অক্টোবর ১৯২৭ – ১৬ নভেম্বর ২০০২ ) ছিলেন একজন খ্যাতনামা ভারতীয় বাঙালি স্নায়ুরোগ বিশেষজ্ঞ ও শিক্ষাবিদ। তিনি ১৯৮৭ - ১৯৯১ খ্রিস্টাব্দ পর্যন্ত  কলকাতা বিশ্ববিদ্যালয়ের উপাচার্য ছিলেন।    অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ২৮৪,   জীবনী ভাস্করানন্দের জন্ম  ব্রিটিশ ভারতের  যশোহরে। পিতা বিমলকান্তি রায়চৌধুরী ও মাতা অমিয়বালা। তিনি বিদ্যালয়ের পাঠ যশোর শেষ করে কলকাতায় আসেন। কলকাতার  সেন্ট জেভিয়ার'স কলেজ হতে আইএসসি পাশের পর ভর্তি হন কলকাতার মেডিক্যাল কলেজে। ১৯৫০ খ্রিস্টাব্দের তিনি  এমবিবিএস ডিগ্রি  লাভের পর তিনি উচ্চ শিক্ষার্থে  যুক্তরাজ্যের  স্কটল্যান্ডে যান। এডিনবার্গের রয়েল কলেজ অফ সার্জনস থেকে তিনি পিএইচডি ডিগ্রি অর্জন করেন। তিনি এডিনবরা রয়েল কলেজের সদস্য ও ফেলো নির্বাচিত হন।   ১৯৫৪ খ্রিস্টাব্দে দেশে ফিরে তিনি এসএসকেএম হাসপাতালের অধ্যাপক হন। পরে  কলকাতা মেডিক্যাল কলেজের অধ্যাপক এবং ১৯৮৫ খ্রিস্টাব্দে কলেজে  নিউরো মেডিসিন বিভাগের প্রধান হিসাবে অবসর নেন।  অধ্যাপক ডা.ভাস্করানন্দ রায়চৌধুরী ১৯৮৭ -১৯৯১ খ্রিস্টাব্দ পর্যন্ত সময়ে  কলকাতা বিশ্ববিদ্যালয়ের উপাচার্য ছিলেন। চিকিৎসক সংগঠনসহ কলকাতার নানা সংস্থার সাথে ঘনিষ্ঠ যোগ ছিল।  ২০০২ খ্রিস্টাব্দের ১৬ নভেম্বর  তিনি প্রয়াত হন।   তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:২০০২ -এ মৃত্যু বিষয়শ্রেণী: যশোর জেলার ব্যক্তি বিষয়শ্রেণী:মেডিকেল কলেজ ও হাসপাতাল, কলকাতার প্রাক্তন শিক্ষার্থী বিষয়শ্রেণী:বাঙালি চিকিৎসক   বিষয়শ্রেণী:ভারতীয় শিক্ষাবিদ বিষয়শ্রেণী:কলকাতা বিশ্ববিদ্যালয়ের উপাচার্য বিষয়শ্রেণী:ভারতীয় চিকিৎসক
ধনিকের ধাপ  বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি মহাস্থানগড়ের পশ্চিম দেয়াল থেকে মাত্র ৯০০ মিটার পশ্চিমে এবং কালীদহ বিলের উত্তর তীরে অবস্থিত প্রায় সমতল ধনিকের ঢিবি।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৬৭, ISBN 984- 70112-0112-0  বিবরণ ধনিকের ঢিবির দৈর্ঘ্য ৯ মিটার, প্রস্থ ৮ মিটার। এই ঢিবি এমনভাবে বিধ্বস্ত হয়েছে যে এখানে ইট পাটকেল, পাথরকুচি ও খোলামকুচি ছাড়া আর কিছু নেই।  আরও দেখুন  বাংলাদেশের প্রত্নতাত্ত্বিক স্থানের তালিকা  ধনভাণ্ডার ঢিবি   আগ্রাদ্বিগুন ঢিবি   রবীন্দ্র কাচারী বাড়ি  সীতাকোট বিহার  নবরত্ন মন্দির  চিত্রশালা  তথ্যসূত্র  বিষয়শ্রেণী:বগুড়া জেলার দর্শনীয় স্থান বিষয়শ্রেণী:শিবগঞ্জ উপজেলা, বগুড়া বিষয়শ্রেণী:বগুড়া জেলার প্রত্নতাত্ত্বিক স্থাপনা
অনিতা সুদ ভারতের একজন প্রাক্তন জাতীয় মহিলা সাঁতারের চ্যাম্পিয়ন। তিনি ১৯৮৭ সালের ১৭ই আগস্ট তারিখে ৮ ঘন্টা ১৫ মিনিট সময় নিয়ে ইংলিশ চ্যানেল অতিক্রম করেছিলেন এবং চ্যানেল অতিক্রমকারী দ্রুততম এশীয় সাঁতারু হয়েছিলেন। তিনি এই চ্যানেল অতিক্রমকারী ৩৩৩তম সাঁতারু ছিলেন। তিনি তাঁর কৃতিত্বের জন্য অর্জুন পুরস্কারে ভূষিত হন। সন্দীপ দিগভিকর তাঁর সাঁতারের প্রশিক্ষক।   অর্জন  ১৯৭৫ সাল থেকে অনিতা সাঁতার কাটছেন। তিনি ১৯৭৭ সালে, কেরলের ত্রিভান্দ্রমে জাতীয় বয়স বিভাগের সাঁতারে প্রথম খ্যাতি অর্জন করেছিলেন, এখানে তিনি অনূর্ধ্ব- ১৩ বিভাগে অংশগ্রহণ করেছিলেন এবং নয়টি পদক জিতেছিলেন। তাঁর পদকগুলির মধ্যে ছিল চারটি স্বর্ণ, চারটি রৌপ্য এবং একটি ব্রোঞ্জ। এক বছর পরে তিনি বোম্বেতে মহারাষ্ট্র রাজ্যের প্রতিযোগিতায় ছয়টি শিরোপা জিতেছিলেন এবং দুটি রেকর্ডের উন্নতি ঘটিয়েছিলেন। এরপর তিনি ১০০ মিটার ফ্রিস্টাইলে দীর্ঘ দিনের জাতীয় চ্যাম্পিয়ন বরিষ্ঠ (সিনিয়র) স্মিতা দেশাইকে পরাজিত করেছিলেন। এইখানে তিনি নিজের উপস্থিতিকে দৃঢ়ভাবে সকলের সামনে প্রতিষ্ঠিত করেছিলেন।   বিতর্ক   ২০১৬ সালের অক্টোবরে অনিতা সুদ অবহেলাকৃত ড্রাইভিং করে যুগান্ত বিশ্বাস নামক একটি স্কুলের ছেলেকে পেছন থেকে ধাক্কা মেরে ছিলেন। তাঁর নামে একটি মামলা হয়েছিল। শেষ পর্যন্ত ছেলেটির আঘাত খুব কম থাকায় বলা হয়েছিল অনিতা সুদ উক্ত অপরাধের জন্য আলাদাভাবে দোষী সাব্যস্ত হবেন না।   ব্যক্তিগত জীবন  অনিতা মহারাষ্ট্র থেকে এসেছেন।  তিনি অভিজিৎ মানকরকে বিবাহ করেছেন এবং যুক্তরাষ্ট্রের অন্তর্গত ক্যালিফোর্নিয়ার লস এঞ্জেলেসে সপরিবারে বসবাস করেন। তাঁর ২জন সন্তান রয়েছে, পুত্রের নাম আরমান এবং কন্যার নাম আনিকা।   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় নারী সাঁতারু বিষয়শ্রেণী:জীবিত ব্যক্তি
বাংলাদেশের অন্যতম গ্রামীণ খেলা বরফ-পানি। শিশু-কিশোররাই প্রধানত এই খেলা খেলে থাকে। তবে শিশুদের পারিবারিক বড় সদস্যরাও মাঝে মাঝে এতে যোগ দিতে পারে। বরফ-পানি বা বরফ-জল এর সমকক্ষ অন্যান্য খেলার তুলনায় চোরের জন্য অধিক কঠিন।   নিয়মকানুন  এ খেলায় গুনে গুনে একজনকে চোর ধরা হয়, সে অন্য বন্ধুদের ধরতে চেষ্টা করে। যদি চোর কাউকে ধরতে পারে তবে সে বরফ হয়ে যায়। কিন্তু অন্য কেউ যাকে এখনো চোর ধরেনি তাকে ছুয়ে দিলে বরফ পানি হয়ে যায়। তখন সে আবার খেলতে পারবে। চোর যদি সবাইকে বরফ বানাতে পারে, তবে যে প্রথম বরফ হয়েছিলো সেই নতুন চোর হবে।   আরও দেখুন    এক্কাদোক্কা  দাড়িয়াবান্দা  কানামাছি  বউচি  চোর পুলিশ (খেলা)  ছোঁয়াছুঁয়ি   তথ্যসূত্র   বিষয়শ্রেণী:শিশুতোষ খেলা বিষয়শ্রেণী:বাংলাদেশের ঐতিহ্যবাহী ক্রীড়া